IX 
baaret paa i adskillige Aar, uden dog at have særlig Men deraf; 
men der er vel ikke megen Tvivl om, at han tildels er faldet som 
Offer for sin umaadelige Arbejdsenergi, idet han af sig selv har 
fordret meget mere, end selv en kraftigere Konstitution end hans 
kunde yde uden at tage Skade paa Helbredet. 
Foruden sine videnskabelige Interesser, der altsaa væsentlig er 
delt mellem Zoologi og Medicin, studerede With med Iver Uden¬ 
rigspolitik og havde et stort Kendskab hertil. Stærkt nationalt 
interesseret og med afgjorte Sympatier for Vesteuropa, specielt Eng¬ 
land, søgte han bl. a. at faa dannet en dansk-engelsk Forening, 
hvilket dog ikke lykkedes, maaske fordi Tidspunket (midt under 
Verdenskrigen) ikke var heldig valgt. Uden at anerkende vedtagne 
Autoriteter var han med sit usnobbede Væsen altid rede til at tage 
en Kamp op for, hvad han ansaa for Ret, selv om han derved ud¬ 
satte sig selv for Vanskeligheder. I April 1918 lod han sig op¬ 
stille som Folkethingskandidat for Partiet „Det nye Højre“. 
Arbejdet paa en Doktordisputats om Lupus var ved hans Død 
meget langt fremskredet. — 
En flittig Videnskabsdyrker, for hvem Sandheden stod over alt 
andet; en glødende Idealist; en Ven, som man ikke forgæves hen¬ 
vendte sig til: det er det Minde, som vi, der har kendt Carl With, 
er lykkelige ved at bevare. 
For Hjælp med Oplysninger til den foreliggende Nekrolog brin¬ 
ger jeg herved Fru Inge With og d’Hrr. Dr. phil. H. J. Hansen, 
Overlæge, Prof. Dr. med. C. Rasch og Afdelingslæge Dr. med. Svend 
Lomholt min bedste Tak. 
Biografisk Literatur om Carl With. 
Carl Johannes With. — Den danske Lægestand. 
A. Kissmeyer: In Memoriam Carl With. — Ugeskrift for Læger 
28. Juni 1923, S. 459. 
Svend Lomholt: Nekrolog. Dr. Carl With, f. 1 V 12 1877, f 1923. 
— Hospitalstidende 4. Juli 1923, S. 487—88. 
